Javier Hernández
Chavjeras „Čičarito“ Ernandesas Balkasaras (Javier „Chicharito“ Hernández Balcázar; g. 1988 m. birželio 1 d.) – Meksikos futbolininkas, rungtyniaujantis puolėjo pozicijoje. Nuo vaikystės treniravosi gimtojo miesto „Guadalajara Chivas“ sporto mokykloje. Žaidė dublerių komandose, o 2006 m. debiutavo profesionalų komandoje. 2009 m. sezone buvo vienas rezultatyviausių čempionato žaidėjų. 2010 m. žaidėjas sudarė kontraktą su Manchester United klubu. 2011 m. spalio viduryje pasirašė naują penkerių metų sutartį su klubu. Ernandesas žaidė Meksikos jaunimo rinktinėje, o 2009 m. debiutavo nacionalinėje rinktinėje, varžybose su Kolumbija. 2010 m. dalyvavo pasaulio čempionate kur įmušė vieną iš įvarčių istorinėje Meksikos pergalėje prieš Prancūziją. 2011 m. CONCACAF Aukso taurės varžybose tapo rezultatyviausiu žaidėju. Chavjero tėvas Chavjeras Ernandesas Gutjeresas, tiek senelis Tomas Balkasaras taip pat buvo žymūs futbolininkai, rungtyniavę už Meksiką pasaulio čempionatuose.